Bundesliga. “Bavariya” o‘z uyida “Borussiya M”ga imkoniyatni boy berdi

Futbol bo‘yicha Germaniya chempionatining 18-turidan o‘rin olgan “Bavariya” va “Borussiya M” o‘rtasidagi o‘yin 7-yanvar, juma kuni bo‘lib o‘tdi.

Uchrashuvning 18-daqiqasida Robert Levandovski hisobni ochgan bo‘lsa, “Borussiya M” 27-daqiqada Florian Noyhaus va 31-daqiqada Shtefan Laynerning gollari bilan javob berdi.
“Bavariya” ushbu mag‘lubiyatdan so‘ng 43 ochko bilan birinchi o‘rinda qolgan bo‘lsa, “Borussiya M” ochkolari sonini 23 taga yetkazdi va o‘ninchi o‘ringa ko‘tarilib oldi.
Bundesliga
18-tur bahsi
7-yanvar, juma
Gollar: 1:0 – 18 Levandovski, 1:1 – 27 Noyhaus, 1:2 – 31 Layner.
“Bavariya”: Ulrayx, Zyule, Pavar, Zabitser, Roka (Vanner, 75), Musiala, Kimmix, Myuller, Levandovski, Gnabri, Tillman (Kopado, 75).
“Borussiya M”: Zommer, Layner (Herrmann, 79), Yanchke (Bayer, 67), Ginter, Elvedi, Nets, Kramer (Benesh, 79), Noyhaus (Plea, 67), Kone, Shtindl (Tyuram, 90), Embolo.
Ogohlantirish: Shtindl (78).